WWE Extreme Rules

Extreme Rules er et pay-per-view-show inden for wrestling produceret af World Wrestling Entertainment. Det er ét af organisationens månedlige shows og blev afholdt for første gang d. 7. juni 2009 i New Orleans Arena i New Orleans, Louisiana. I 2010 blev showet flyttet to måneder frem til april. Det fungerer dermed både som erstatning for WWE's One Night Stand, der fungerede som pay-per-view-show i juni fra 2005 til 2008, samt WWE's Judgment Day, der havde fungeret som pay-per-view-show i april siden 2000.  

Extreme Rules-showet er det eneste af WWE's månedlige pay-per-view-shows, hvor alle kampene på programmet bliver kæmpet under ekstreme regler. Det er på mange måder en kombination af ECW's One Night Stand og WCW's Uncensored.

Resultater

2009

Extreme Rules 2009 fandt sted d. 7. juni 2009 fra New Orleans Arena i New Orleans, Louisiana.

 WWE United States Championship: Kofi Kingston besejrede Montel Vontavious Porter, William Regal og Matt Hardy i en Fatal Four-Way Match
 WWE Intercontinental Championship: Chris Jericho besejrede Rey Mysterio i en No Holds Barred Match
 Jericho vandt dermed titlen for niende gang, hvilket er en rekord.
 CM Punk besejrede Umaga i en Samoan Strap Match
 ECW Championship: Tommy Dreamer besejrede Christian og Jack Swagger i en Triple Threat Hardcore Match
 Santina Marella besejrede Vickie Guerrero (med Chavo Guerrero) i en Hog Pen Match 
 WWE Championship: Batista besejrede Randy Orton i en Steel Cage Match
 Batista vandt VM-titlen for femte gang.
 John Cena besejrede Big Show i en Submission Match
 World Heavyweight Championship: Jeff Hardy besejrede Edge i en Ladder Match
 World Heavyweight Championship: CM Punk besejrede Jeff Hardy 
 Få sekunder efter Jeff Hardys VM-titelsejr forlangte CM Punk at få sin kontrakt på en VM-titelkamp, som han vandt ved WrestleMania XXV i en Money in the Bank Ladder Match, indløst. Kort efter havde CM Punk vundet VM-titlen for anden gang.

2010

Extreme Rules 2010 fandt sted d. 25. april 2010 fra 1st Mariner Arena i Baltimore, Maryland.

 The Hart Dynasty (David Hart Smith og Tyson Kidd) (med Natalya og Bret Hart) besejrede ShoMiz (Big Show og The Miz) i en Gaunlet match 
 John Morrison & R-Truth og Montel Vontavious Porter & Mark Henry deltog også i kampen, der var om en titelkamp mod ShoMiz, der er regerende verdensmestre. 
 CM Punk besejrede Rey Mysterio i en Hair match
 JTG besejrede Shad Gaspard i en Strap Match
 WWE World Heavyweight Championship: Jack Swagger besejrede Randy Orton i en Extreme Rules match
 Sheamus besejrede Triple H i en Street Fight
 WWE Women's Championship: Beth Phoenix besejrede Michelle McCool (med Vickie Guerrero og Layla) i en Extreme Makeover match
 Edge besejrede Chris Jericho i en Steel Cage match
 WWE Championship: John Cena besejrede Batista i en Last man standing match

2011 

Extreme Rules 2011 fandt sted d. 1. maj 2011 fra St. Pete Times Forum i Tampa, Florida.

 Randy Orton besejrede CM Punk i en last man standing match
 WWE United States Championship: Kofi Kingston besejrede Sheamus i en tables match
 Michael Cole og Jack Swagger besejrede Jim Ross og Jerry Lawler
 Rey Mysterio besejrede Cody Rhodes i en falls count anywhere match
 Layla besejrede Michelle McCool i en no disqualifications, loser leaves WWE match
 WWE World Heavyweight Championship: Christian besejrede Alberto Del Rio i en ladder match 
 Christan vandt dermed sin første VM-titel i WWE. Han har tidligere vundet ECW-titlen i WWE og NWA-titlen i TNA, men i begge tilfælde på tidspunkter, hvor de ikke var anerkendte som VM-titler.
 WWE Tag Team Championship: Big Show og Kane besejrede The Corre (Wade Barrett og Ezekiel Jackson) i en lumberjack match
 WWE Championship: John Cena besejrede The Miz og John Morrison i en steel cage triple threat match 
 John Cena vandt dermed sin 10. VM-titel i WWE.

2012 

Extreme Rules 2012 fandt sted d. 29. april 2012 fra Allstate Arena i Rosemont, Illinois.

 Randy Orton besejrede Kane i en falls count anywhere match
 Brodus Clay (med Hornswoggle, Cameron og Naomi) besejrede Dolph Ziggler (med Vickie Guerrero og Jack Swagger)
 WWE Intercontinental Championship: Cody Rhodes besejrede Big Show i en tables match
 WWE World Heavyweight Championship: Sheamus besejrede Daniel Bryan i en 2-out-of-3 falls match
 Ryback besejrede Aaron Relic og Jay Hatton 2-mod-1 handicap match
 WWE Championship: CM Punk besejrede Chris Jericho i en Chicago street fight
 WWE Divas Championship: Layla besejrede Nikki Bella (med Brie Bella)
 John Cena besejrede Brock Lesnar i en extreme rules match

Wrestling-begivenheder